system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Comuna Vintilă Vodă, Buzău?
assistant
Vintilă Vodă este o comună în județul Buzău, Muntenia, România, formată din satele Bodinești, Coca-Antimirești, Coca-Niculești, Niculești, Petrăchești, Podu Muncii, Sârbești, Smeești și Vintilă Vodă (reședința).

Așezare 
Comuna se află în zona muntoasă din nord-vestul județului, pe râul Slănic. Ea este străbătută de șoseaua județeană DJ203K care o leagă de Buzău coborând pe valea Slănicului și pe malul stâng al Buzăului până la Mărăcineni; aceeași șosea duce spre munte către comunele Mânzălești și Gura Teghii. În satul Niculești, din acest drum se ramifică șoseaua județeană DJ204C care duce către  și mai departe în județul Vrancea către .

Demografie 

Conform recensământului efectuat în 2021, populația comunei Vintilă Vodă se ridică la 2.540 de locuitori, în scădere față de recensământul anterior din 2011, când fuseseră înregistrați 3.131 de locuitori. Majoritatea locuitorilor sunt români (92,52%), iar pentru 7,48% nu se cunoaște apartenența etnică. Din punct de vedere confesional, majoritatea locuitorilor sunt ortodocși (88,27%), iar pentru 11,46% nu se cunoaște apartenența confesională.

Politică și administrație 
Comuna Vintilă Vodă este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
În această comună se află ruinele fostei mănăstiri Ot-Menedec, zidită la 1532 și care a fost chiar reședință episcopală a episcopilor ortodocși buzoieni în perioada distrugerilor succesive ale Buzăului. În 1748, în timpul episcopului Metodie, mănăstirea a fost rezidită pe un nou amplasament din apropiere; după încă un secol, ajunsese din nou o ruină și în 1846, a fost rezidită de episcopul Chesarie. După secularizarea averilor mănăstirești, ea a fost desființată și transformată în biserică de mir, care funcționează și astăzi.

În 1902, comuna acoperea aproximativ aceeași zonă ca și astăzi; ea era arondată plaiului Slănic din județul Buzău, și era formată din cătunele Bodinești, Fundul-Papii, Gura-Papii, Izvorul-Boului, Lunca, Scheiul, Sârbești, Zmeești și Vintilă Vodă, cu o populație totală de 1600 de locuitori. În 1925, cu aceleași sate în componență și în aceeași plasă Slănic, comuna Vintilă Vodă avea 2310 locuitori.

În 1950, comuna a fost inclusă în raionul Cărpiniștea (ulterior Beceni) din regiunea Buzău și apoi (după 1952) în raionul Buzău din regiunea Ploiești. Din 1968, comuna are ca sate componente: Bodinești, Coca-Antimirești, Coca-Niculești, Niculești, Petrăchești, Podu Muncii, Sârbești, Smeești și reședința Vintilă Vodă. Atunci, ea a fost transferată județului Buzău, reînființat; s-a înființat satul Coca-Niculești; și s-au desființat satele Izvoru (fost Izvoru-Boului, inclus în Sârbești); și satele Poenița (fost Fundu Papii), Plopii (fost Gura Papii), Lunca și Scheiu (toate patru incluse în Vintilă Vodă).

Monumente istorice 

Cinci obiective din comuna Vintilă Vodă sunt incluse pe lista monumentelor istorice din județul Buzău ca monumente de interes local, toate ca monumente de arhitectură. În satul Coca-Antimirești se găsește biserica „Înălțarea Domnului”, construită în 1804, cu clopotnița. Biserica de lemn „Sfântul Dumitru” datând din secolul al XIX-lea se găsește la Petrăchești. În satul de reședință se află ruinele mănăstirii lui Vlad al VII-lea Vintilă (1532); casa Ștefan Mușat (1900); și fosta mănăstire Vintilă Vodă din cătunul Răghinari, datând din secolele al XVIII-lea–al XIX-lea și cuprinzând biserica „Sfântul Nicolae”, ruinele casei parohiale, clopotnița și o incintă fortificată.

Vezi și 
 Geoparc Ținutul Buzăului

Note

Lectură suplimentară 
 De la Vlad Vintilă Voievod la comuna Vintilă Vodă: file de monografie rurală, Dumitru Cristea-Mânzălești, Editura Alpha MDN, 2004
 Monografia comunei Vintilă-Vodă din județil Buzău, Doru Strechie, Editura Universitaria, Craiova, 2011

Legături externe 
 Mănăstirea „Vintilă Vodă“ din ținutul Buzăului la 1900, 18 iunie 2011, Ziarul Lumina

Vintilă Vodă